हे मधेपुरा केर ईञ्जन (कविता)
हे मधेपुरा केर ईञ्जन !
 भेलौ तोहर बड़ गञ्जन ।
 पर चुनावसँ पहिने हर बेर, तोहर बड़ अभिनन्दन । ।
 हे मिथिला क्षेत्र मनोहर !
 मिथिलाभाषा छै सुन्नर ।
 पाँच बरख बड़ व्यस्त रही, तेँ आइ करी तोर वन्दन । ।
 लागैए उद्योग कतेको ।
 बनलैए योजना अनेको ।
 चिन्ता जुनि हो, बाद चुनावक, मिथिलाकेँ देब कंगन । ।
 पूरा ई देश अँहीं केर ।
 पूरा ई राज्य अँहीं केर ।
 ज्ञान धैर्य केर प्रतिमुर्ती, मिथिलाक लेल किए क्रन्दन । ।
 30 JULY 2015 कऽ "समय साल" आ तत्पश्चात् (समय साल पत्रिकाक प्रकाशन बन्न होयबाक कारण) 07 AUG. 2015 कऽ प्रकाशनार्थ "मिथिला दर्पण" केर सम्पादकीय कार्यालयकेँ प्रेषित । 